LT
2023 9 8
Europos Sąjungos oficialusis leidinys
L 222/133
28) 6.2.4.2 punkto 1 ir 2 papunkčiai pakeičiami taip: „1) Projekto peržiūra atstumui tarp gretimų kelių ašių įvertinti vykdoma naudojant infrastruktūros valdytojo arba perkančiosios organizacijos pagal T priedėlio [3] rodyklėje nurodytą specifikaciją atlikto skaičiavimo rezultatus.
Nominalus atstumas tarp gretimų kelių ašių tikrinamas geležinkelio linijos išdėstymo vietovėje, kur atstumai nurodyti lygiagrečiai horizontaliajai plokštumai.
Ribinis įrengimo tarp gretimų kelių ašių atstumas tikrinamas pagal spindulį ir susijusią išorinio bėgio pakylą.
2) Po surinkimo ir prieš atiduodant eksploatuoti atstumas tarp gretimų kelių ašių tikrinamas ypatingos svarbos vietose, kuriose prie ribinio įrengimo tarp gretimų kelių ašių atstumo, nustatyto T priedėlio [3] rodyklėje nurodytoje specifikacijoje, priartėjama arčiau kaip per 50 mm.“; 29) 6.2.4.4 punktas papildomas 3 papunkčiu: „3) Po surinkimo ir prieš atiduodant eksploatuoti, peržiūrint mažiausią gulsčiąją kreivę, įvertinamos pareiškėjo arba infrastruktūros valdytojo pateiktos matavimo vertės.
Atsižvelgiama į infrastruktūros valdytojo nustatytas darbų priėmimo taisykles.“; 30) 6.2.4.6 punktas pakeičiamas taip:
„6.2.4.6.
Lygiaverčio kūgiškumo projektinių verčių vertinimas Vertinant lygiaverčio kūgiškumo projektines vertes naudojami infrastruktūros valdytojo arba perkančiosios organizacijos pagal T priedėlio [5] rodyklėje nurodytą specifikaciją atlikto skaičiavimo rezultatai.“; 31) 6.2.4.10 punktas pakeičiamas taip:
„6.2.4.10.
Esamų inžinerinių statinių vertinimo procedūra
1)
Esami inžineriniai statiniai pagal 4.2.7.4 punkto 3 dalies b ir c papunkčius vertinami vienu iš šių metodų: a) patikra, ar Europos tinklo geležinkelio linijų kategorijų vertės ir paskelbtas arba numatomas paskelbti leidžiamasis greitis geležinkelio linijoje, kurioje yra inžineriniai statiniai, atitinka E priedėlio reikalavimus; b) patikra, ar Europos tinklo geležinkelio linijų kategorijų vertės kartu su nustatytu leidžiamuoju važiavimo per tiltus arba projektiniu greičiu arba alternatyvūs reikalavimai, nustatyti su LM71 ir alfa (α) koeficientu, taikomu P1 ir P2, atitinka E priedėlio reikalavimus; c) inžinerinių statinių arba projektinių eismo apkrovų patikra pagal 4.2.7.1.1, 4.2.7.1.2 ir 4.2.7.2 būtinuosius reikalavimus.
Koeficiento alfa (α) vertę peržiūrint pagal 4.2.7.1.1 ir 4.2.7.2 punktus, užtenka patikrinti, ar koeficiento alfa (α) vertė atitinka 11 lentelėje nustatytą koeficiento alfa (α) vertę; d) jeigu esamam tiltui taikomas reikalavimas E priedėlyje nurodytas pagal projektinį apkrovos modelį HSLM, esamo tilto vertinimas atliekamas pagal vieną iš šių metodų: — patikrinama esamo tilto projekto specifikacija, — patikrinama dinaminio vertinimo specifikacija, — infrastruktūros registre (RINF) patikrinama paskelbta esamo tilto apkrova 1.1.1.1.2.4.2 parametrui (Inžinerinių statinių atitiktis greitųjų geležinkelių apkrovos modeliui (HSLM)); e) jeigu esamam tiltui taikomas reikalavimas yra nustatytas remiantis alternatyviais dinaminės apkrovos reikalavimais (E priedėlio 8 pastaba), esamo tilto vertinimas atliekamas patikrinant šių alternatyvių apkrovos reikalavimų dinaminio vertinimo specifikaciją pagal E priedėlio 8 pastaboje nustatytus reikalavimus.